Kurów
Ti Kurów [ˈkuruf] ( denggen) ket maysa a purok idiay abagatan a daya iti Polonia, a mabirukan idiay nagbaetan ti Puławy ken Lublin, idiay karayan Kurówka. Daytoy ket kapitolio ti naisina a gmina (munisipalidad) a matawtawagan a Gmina Kurów, ti kaunegan ti Probinsia ti Lublin. Daytoy a purok ket adda ti 2858 nga agtaeng (manipud idi 2011).
[urnosen] Pakasaritaan
Ti immuna a panakaammo ti Kurów ket manipud ti dokumento a naited idi 1185, a nangibaga ti simbaan a naipammadayaw kenni Santo Giles ket adda idin iti datoy a lugar. Idi nagbaetan ti 1431 ken 1442 ti purok ket naikkan ti panakasiudad a naibatay iti Magdeburg a Linteg. A kas maysa a pribado nga ili, daytoy ket sentro ti komersio kadagiti makmakan a nagtaud manipud kadagiti nakapalikmut a luglugar. Adda met dagiti pabrika ti dutdot ken latlat a mabirukan ditoy. Idi maika-16 a siglo, ti Kurów ket maysa a sentro iti Kalbinismo, gupu ta adu dagiti Polako nga Agkakabsat a nagtaeng ditoy. Idi 1660, adu kadagiti nagtaeng ket nagbalinda nga Arianismo.
Kalpasan idi 1660, daytoy nga ili ket bakibinningay ti pakasaritaanna iti intero a rehion. Idi 1795, kalpasan t maikatlo a panakabingbingay iti Polonia, ti Kurów ket innala ti Austria. Idi 1809, nagbalin a paset itie Dukado iti Warsaw. Idi 1815, ti Kurów ket nagbalin a paset iti Pagarian iti Polonia. Idi panawen ti Nobienbre a Yaalsa, idi Pebrero 1831, nagrugi ti bassit a Gubat iti Kurów, idi dagiti tropa ti Polonia babaen ni heneral Józef Dwernicki ket inabakda ti buyot iti Rusia. Idi 1870, kalpsan ti mano a tawen ti Enero a Yaalsa, ti ili ket napukawna ti dokumento ti linteg a panakasiudadna, a daytoy ket saanna a naala manen. Manipud idi 1918, ti Kurów ket nagbalin manen a paset ti Polonia.
[urnosen] Kasilpo iti ruar
Dagiti midia a mainaig ti Kurów idiay Wikimedia Commons
lao_Laoo ilo_Latn ilo_Latn ilo_Latn ilo_Latn ilo_Latn ilo_Latn